पाएं अपने शहर की ताज़ा ख़बरें और फ्री ई-पेपरडाउनलोड करें
मायागंज अस्पताल के अधीक्षक डॉ. असीम कुमार दास ने बुधवार दोपहर इमरजेंसी वार्ड का निरीक्षण किया। उन्होंने पाया, इमरजेंसी की सभी 96 बेडों पर काेराेना मरीज थे। जबकि ड्यूटी में मेडिसिन विभाग के पीजी, रेजिडेंट व पीओडी ही थे। यानी 96 मरीजों की देखरेख मात्र ये तीन डॉक्टर ही कर रहे थे। अधीक्षक ने माना कि इससे मरीजों को समय से सलाह नहीं दी जा रही थी। जिससे आए दिन बवाल होता है।
अधीक्षक ने इमरजेंसी में पर्याप्त डॉक्टरों की तैनाती के लिए सर्जरी व अन्य विभागों के डॉक्टर्स को भी इमरजेंसी के एसीओ रूम में ही बैठने को कहा है। अधीक्षक ने कहा, इमरजेंसी ड्यूटी वाले सर्जरी के पीजी रेजिडेंट सर्जिकल बिल्डिंग में मात्र 2-4 मरीज ही देख रहे थे। इसलिए वे इमरजेंसी के एसीओ रूम में बैठेंगे।
काेविड मरीजाें का इलाज प्राथमिकता- अधीक्षक
उन्होंने डॉक्टरों को कहा, अन्य गंभीर मरीजों काे ओपीडी में बने इमरजेंसी में भर्ती कराएं। मायागंज अभी कोरोना डेडिकेटेड अस्पताल है। यहां प्राथमिक ड्यूटी संक्रमितों की चिकित्सा का है। व्यवस्था बदलने के बाद उम्मीद है कि इमरजेंसी सुचारु रूप से चलेगा। अधीक्षक ने बदली व्यवस्था से विभाग के प्रधान सचिव, कमिश्नर और डीएम को भी बताया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn